title: Moy suvli emulsion surtmalar - Saqlash vazirligi toshkent farmatsevtika instituti dori turlari texnologiyasi kafedrasi
text: Moy suvli emulsion surtmalar Bu guruhdagi surtmalar, yuqorida bayon etilganidek, tipik sovituvchi surtmalarga kiradi,
  bularda emulgator vazifasini surtma tayyorlash jarayonida hosil bo’ladigan sovun bajaradi.
  Rp.: Stearini 10,0
  Kalii carbonatis 1,0
  Natrii tetraboratis 0,5
  Ol.Vaselini 15,0
  Aq. purificatae 70,0
  M.f.unq.
  DS.
  Kaliy karbonat va bura suvda eritiladi. Stearin (asosan stearin kislota va olein, palmitin
  kislota aralashmalaridan tashqil topgan) vazelin moyida eritiladi. Ishqorning natriy tetraboratli
  issiq suvli eritmasiga 70-80
  0
  C da (suv hammomida) ehtiyotlik bilan stearinning moy bilan
  aralashmasi quyiladi. Bunda stearin va boshqa kislotalarning kaliyli tuzi hosil bo’ladi, shu bilan bir
  vaqtda massaning quyuqlanishi ro’y beradi. Gomogenizatsiyadan so’ng havonchada ishqoriy
  reaksiyadagi surtma olinadi. Teriga surtilganda u muguz qavatga oson shimiladi. Suvli fazani
  bug’lanishdan va shimilganidan so’ng terida yupqa plenka (sovun-moyli) qoladi, u organik
  erituvchilarni, smola, lakni o’tkazmaydi, bu esa uning himoyalovchi surtma sifatida ishlatilishiga
  asos bo’ladi. Trietanolaminni emulgator sifatida qo’llash yanada yaxshirokdir. Trietanolamin
  siropga o’xshash och-sariq suyuqlik bo’lib, suv, spirt, glitserin va boshqa ko’pgina organiq
  erituvchilar bilan yaxshi aralashadi. Yog’ kislotalari bilan trietanolamin dermatologik surtmalar
  tarkibiga kiruvchi sovun hosil qiladi. U dorivor moddalarning singishini tezlashtiradi.
  Trietanolamin bilan tayyorlangan surtma-emulsiyalar teriga qitiqlovchi ta’sir ko’rsatmaydi.
  Shuning uchun kosmetikada keng qo’llaniladi.
  Rp.: Triaethanolamini 4.0
  Stearini 24.0
  Ol. Helianthi 12,0
  Aq. purificatae 50.0
  M.f. ung.
  D.S.
  Tayyorlash texnologiyasi xuddi avvalgi dorixatdagidek.